**Életgyakorlat alapú foglalkozás**

**Készítette**: Páczi Regina

**A foglalkozás célja:** Az állatokról tanult ismeretek bővítése, játékos feladatok csoportban, vidám hangulat és egy korosztálynak megfelelő jeles nap megünneplése.

**Évfolyam:** 1. b osztály

**Téma:** Az állatok világnapja – október 4.

**Tantárgyi kapcsolat:** ének-zene, környezetismeret, technika

**Alprogrami kapcsolat:** Művészeti

**Felhasznált forrás: Halász Judit:** [**https://www.youtube.com/watch?v=9TbKeFtyeR4**](https://www.youtube.com/watch?v=9TbKeFtyeR4)

 **Pinterest - képek**

**Megjegyzés:** Első osztály elején járunk, ezért a csoportmunkát még csak esetlegesen alkalmaztuk eddig, inkább a páros és egyéni feladatvégzés volt jellemző. Ennek ellenére egészen ügyesek voltak, bár a véletlenszerű csoportalakítást legközelebb irányítottra fogom cserélni.

1. **Ráhangolódás: Halász Judit: Állatkerti útmutató című dalának meghallgatása –** [**https://www.youtube.com/watch?v=9TbKeFtyeR4**](https://www.youtube.com/watch?v=9TbKeFtyeR4) **-** refrének éneklése és tapsolása, néhány kisgyereknél ritmushangszer (csörgő, kupakok, farudak, csörgődob)

**Megfigyelési szempont:** Milyen állatok hangoztak el az énekben? (Képek a táblán)

1. **Fő rész:**

**Csoportalakítás:** Az énekben elhangzott állatok közül választottam 5-öt. Mindenki húz egy kis képet és zenére meg kell keresni a saját csoportját.

1. jegesmedve
2. bálna
3. tücsök
4. hangya
5. kukac

**Csoportfeladatok**: Mivel ez az első ilyen jellegű feladatvégzés, egyelőre még minden csoportnak ugyanazt a feladatot kellett elvégeznie. Később már megpróbálkozunk a különböző csoportfeladatokkal. (A megoldások ellenőrzése szempontjából is könnyebb volt elsőre az azonos feladatvégzés.)

1. **Állatos képkirakó** – Melyik állatot ismertétek fel? Beszéljétek meg, hogy mit tudtok róla? Rajzoljátok le vajon mivel táplálkozhat?
2. **Táplálék-állat párosító** – Mit eszem? Keressétek meg az állatokhoz illő táplálékot? Ha tudtok rajzoljatok ti is állatot és az eledelét is!
3. **Hol lakom**? – Melyik állatnak hol található a természetes élőhelye? Keressétek meg és tegyétek a képeket a megfelelő lakóhelyre? (tanya, erdő, vízpart,)
4. **Befejező rész**

**Páros feladat:** Állatos bingó – kék-piros korongokkal játszuk, minden párosnak más bingókártyája van.

**Kreatív rész – hajtogatás: kutya**

**Mellékletek:**

**Bingó-kártyák**







**Csoportalakítás képek**



